
Quum  momentum  sanguinis  insigne  ad  cor¬ 
poris  animalis  functiones  reputamus,  ante 
omnia  item  alia  fluida  ejus  praestantiam,  ac 
intimum  quem  cum  praecipuis  corporis  mu¬ 
neribus  habet  nexum,  necessitudinem  quoque 
indissolubilem  ejus  cum  his,  et  praecipuam 
partem  quam  agit  in  serie  illa  phaenomenon 
vitam  constituente,  judicare  adducemur  cor¬ 
pus  universum  serio  afiectum  iri  ab  iis  rebus 
quae  jacturam  nimiam  inducunt  hujus  tam 
utilissimi  fluidi,  cui  medici  aliqui  haud  in- 

epte  nomen  “  Rivi  vitae  purpurei,”  indide- 
riint. 

Morbi  profluvio  sanguinis  ab  aliquo  organo 
corporis  praecipuo,  notati,  digni  sunt  omni 
attentione  eorum  qui  artem  nostram  saluta¬ 
rem  profitentur,  jureque  haud  minus  gravis 
naturae  habentur  quam  alii  quibuscunque  ge¬ 
nus  humanum  obnoxium  est ;  perniciosa  qui¬ 
dem  celeritas  qua  terminant  ac  multi  morbi 
quos  post  terminationem  demum  protractam, 
et  eventu  feliciore  coronatam  inducere  con¬ 
suerunt,  me  adduxerunt  ut  ex  haemorrhagiis 
Haematemesin  seligerem,  utpote  argumentum 
Dissertationi  Medicae  idoneum,  praesertim 
cum  sedem  secundam  apud  eos  quoad  peri¬ 
culum  attinet,  occupare  videtur. 

Illustrissimus  Cullenus  in  ordine  nosologi- 
co  a  Sauvagesio  et  Vogelio  dissentiens,  non 
morbum  idiopathicum,  sed  alius  cujusdam  mor. 
bi  symptomaticam  judicavit ;  hoc  forsan  du¬ 
bium  est,  auctoritatem  saltem  celebris  et  re¬ 
centis  scriptoris  habemus,  *  morbum  subinde 


*  Wilson,  Systema  Nosologicum  Morborum  febrilium. 

idiopathimm  existere,  atque  in  hac  sententia 
secum  habet  Langium,  Schenkium,  Amatum 
Lusitanum,  Felicem  Platerum. 

Haematemesis  morbus  est  circa  tempus  pu¬ 
bertatis  vel  aetatem  mediam  occurrens,  atque 
ut  apparet, faeminis  quam  maribus  frequentior, 
exemplis  plerisque  symptomatica  nonnisi  raro 
idiopathica  ;  severitatis  gradus  morbum  comi¬ 
tatus  multum  variat,  nonnullis  haemorrhagia 
levis  est,  causam  timoris  vix  ullam  inducens, 
dum  aiiis  copia  sanguinis  amissi  etiam  brevi 
spatio  ingens  est,  atque  effectus  in  corpore 
valde  perniciosi,  promptum  et  solertem  re¬ 
mediorum  exhibitionem  postulantes,  atque 
haec  aliquando  cursum  morbi  lethalem  inhi¬ 
bere  non  valent. 

INDICIA. 

In  classes  duas  dividantur,  scilicet,  prae- 
mincia  et  ea  paroxysmum  constituentia  ;  pri¬ 
ma  sunt  anxietas,  molestia  vel  lassitudo  uni¬ 
versa,  tensio,  dolor  profundus  aliquando  pun- 

gens  circa  praecordia,  ructus  flatulenti,  ca¬ 
lor  quoque  membrorum  extremorum  minuitur, 
dum  calor  corporis  aliquantum  augetur,  vul¬ 
tus  anxius,  pulsus  varie  afficitur,  modo  ple¬ 
nus  aut  parvus,  modo  debilis  aut  fortis,  aegri 
subinde  vertiginem,  tinnitum  aurium,  visus 
obscuritatem,  sputationem  perpetuam  querun¬ 
tur;  secundo  gradu  vehemQniidiQommQ^i  supra 
dantur  aucta  est,  respiratio  celerior  fit,  nau¬ 
sea,  vomituque  succedente.  Materia  ejecta 
sanguis  est,  nigro  fere  colore  et  grumosus, 
nonnunquam  ad  floridam  vel  coccineam  tinc¬ 
turam  accedit,  quod  indicat  fluxum  a  ramo 
quodam  arteriarum  provenire.  Res  quae  in 
stomacho  sunt  cum  materia  ejecta  mistae  sunt, 
omneque  dubium  de  cruoris  origine  tollunt, 
si  morbus  vehemens  sit,  vomitus  post  aliquod 
temporis  cessat,  atque  intervallum  otii  incer¬ 
tum  supervenit,  sed  sanguine  in  ventricu¬ 
lum  indesinenter  fluente,  ibique  se  accumu¬ 
lante,  adeo  actionem  renovatam  excitat,  vo¬ 
mitus  redintegratur  atque  hoc  modo  du- 
lat  donec  aut  sponte,  aut  remediis  idoneis 
profusio  demum  compescatur,  aut  corpus  ae- 

gri  tantum  jactura  sanguinis  extenuatur,  ut 
vires  ejus  succumbere  incipiunt,  pulsus  sub- 
sidit,  celer,  debilis,  abnormis  factus,  mem¬ 
bra  frigescunt,  sudore  viscido,  teguntur,  de¬ 
lirium  mite,  singultus,  convulsiones  accedunt, 
atque  mors  postremo  insequitur. 

In  his  exemplis  fauste  terminatis,  indicia 
minus  gravia  sunt,  atque  paulatim  minuuntur, 
sanguis  copia  minore  ejicitur,  atque  vomitus 
intervalla  nunc  magis  producuntur,  donec 
tandem  nil  nisi  materia  mucosa,  forsan  sub¬ 
rubra  ex  sanguinis  pauxillo  parce  exsudante, 
percipiatur,  haec  paulatim  fit  clarior  et  pos¬ 
tremo  speciei  naturalis,  aeger  non  amplius  jac¬ 
tura  infirmatus  progrediente  tempore  vigo¬ 
rem  recolligit. 

Nonnullis  nihil  tam  felix  accidit,  etiamsi 
fluxus  sanguinis  suppressus  fuerit,  namque 
ventriculus  et  munere  et  fabrica  deturbatus 
esse  potest,  et  novi  alii  morbi  inducti,  veluti 
dyspepsia,  ulceratio,  dolore  profundo  comi¬ 
tata,  nausea,  vomitus  aliquando  materiae 
purulentae,  macies,  debilitas  magna,  febris 
hectica,  vel  affectiones  universae  hydropicae. 

CAUSAE  HAEMATEMESEOS. 

Has  fontes  tam  multae  praebent,  quod  si- 
giliatim  et  ordine  suo  considerare  praesta¬ 
bit,  causam  autem  generalem  producit  quic- 
quid  sanguinem  in  visceribus  Lieni,  Hepa¬ 
ti  aut  Pancreati  circulantem  impedit  j  hanc 
ob  causam  sanguis  non  iter  legere  solitum 
permittitur,  atque  copia  ejus  major  sic  ad 
alios  ramos  arteriae  caeliacae  divertitur,  quae 
non  solum  has  glandes  sed  ventriculum  quo¬ 
que  sanguine  instruit ;  hinc  istorum  viscerum 
augmenta  reperimus  praesertim  protracta  sae¬ 
pe  Haematemesin  supervenire,  atque  ex  hac 
causa  in  iis  vino  vel  vinosis  addictis,  qui¬ 
bus  hepar  fere  morbose  se  habet,  saepe  oc¬ 
currit. 

Lienis  augmentum  ante  omnia  hunc  affec¬ 
tum  induxisse  creditur,  a  pressu  in  vasa  bre¬ 
via  quae  rami  sunt  ex  arteria  ad  ventriculum 
transeunte,  nempe  splenica. 

Haematemesis  quoque  inducatur,  licet  ra- 

rius  ita  fiat,  plenitudine  universi  corporis,  in 
sedentariis,  ignavis,  quorum  exempla  aucto¬ 
res  locupletissimi  memoriae  tradiderunt ;  sic 
Camerarius,  Bartholinus,  Salmuthius;  sic  eti¬ 
am  Girardus  dissertatione,  ‘‘  sur  L’ Haemate¬ 
mese,  1815/^ 

Cholericis  quoque,  iracundis,  familiaris  estj 
sunt  tamen  corporis  conditiones  quae  sangui¬ 
nem  -ad  certas  partes  prae  aliis  dirigant,  eti¬ 
amsi  hoc  a  rebus  fortuitis  quoque  effectum 
esset,  quamvis,  confiteri  oportet,  exempla  is¬ 
tius  modi  rariora  sunt  nec  facile  explican¬ 
tur. 

Inter  alias  causas  adnumerentur  vulnera 
ventriculi  ipsius,  casus,  vel  ictus  epigastrio 
impacti,  quibus  vasa  quaedam  rumpantur, 
quam  ob  causam  si  sanguinis  profluvium  ni¬ 
mio  liberum  esset,  multum  periculi  timen¬ 
dum  est,  haud  minus  a  copia  sanguinis  per¬ 
dita,  quam  injuria  organo  tam  vitali  illata. 

Suppressio  profluviorum,  quibus  corpus  jam 
diu  sese  assuevit,  xxtHaemorrhoidiim^  vel  certis 
intervallis  redeuntium,  qualia  Menstrua  ex- 
istunt,  Haematemesi  ortum  praebeant,  quum 

vero  ab  his  causis  exortae,  aut  critica^  aut 
vicaria  habeatur  ;  hujusmodi  exempla  nequa¬ 
quam  insolita,  atque  cum  morbus  evanescat 
et  redeat  certis  intervallis  aut  omnino  desi¬ 
nat,  suppressione  amota  causae  satis  est  cur 
istum  indicium  tantum  earundem  causarum 
credamus. 

Causis  supra  recensitis  graviditatem  adji¬ 
ciam,  atque  valde  probabilem  ;  cum  consen¬ 
sum  bene  notuin  inter  uterum  et  ventriculum 
animo  contemplor  ;  sententiam  nostram  ex¬ 
emplum  infra  descriptum,  cujus  quidem  cu¬ 
ratione  ipse  versatus  sum,  vehementer  corro¬ 
borat. — Faemina  juvenis  nupta,  anno  aetatis 
suae  vigesimo  sexto,  robustae,  et  antea 
sanae  corporis  constitutionis,  uterum  jam 
mense  quinto  gerens,  post  nisum  ad  pondus 
ingens  sustollendum  subito  correpta  est  do¬ 
lore,  plenitudine,  tensione  regionis  Epigas¬ 
tricae,  tussi  levicula,  anxietate,  nausea,  vo¬ 
mitu  sanguineo,  ex  intervallo  per  biduum  re- 
deunte,  ad  minimum  libras  octo  superante, 
atque  hoc  omnibus  remediis  quae  excogitari 
potuerint  non  obstantibus  5  perpetua  ventri- 

culi  actio  tandem  partum  superinduxit  prae¬ 
maturum  post  quem  vomitus  cessavit,  sed  ae¬ 
gra  tantum  infirmata  est  a  sanguinis  jactura, 
atque  cruciante  ventriculi  labore,  ut  die  post 
tertia  quam  peperisset  morbo  succubuit.  Hoc 
in  exemplo  nihil  dubii  de  morbi  causa  existere 
potuit,  qui  graviditatem  tantum  secutus  est,  et 
partu  absoluto  finitus  est. 

Haematemesis  aliquando  sequela  est  vo¬ 
mitus  gravioris  seu  sponte  seu  arte  producti, 
atque  conamina  perpetua  ventriculi  sangui¬ 
nem  ad  arterias  ejus  minutas  propellentis,  quae 
nimis  distensae  tandem  rumpuntur. 

Corrosiva  vel  acida  in  ventriculum  ac¬ 
cepta  veluti  murias  hydrargyri  corrosivus, 
acida  meracissima,  huic  morbo  originem 
praestiterunt ;  sed  cum  inflammatione  et 
gangraena  conjunctam,  dissectiones  tunicam 
ventriculi  internam  villosam,  vasculis  refer¬ 
tam  esse,  vasa  ejus  minuta  sanguine  turges¬ 
cere,  atque  sanguinem  sero  mixtum  in  cavo 
ventriculi,  ostenderunt. 

Febribus  nonnullis,  praesertim  febre  re¬ 
mittente  biliosa  regionum  calidarum  hae- 

inatemesis,  versus  finem  morbi  occurrit,  tum 
omen  funestum  habendum,  pauci  enim  vel  nulli 
tali  morbo  eripiuntur.  Haec  species  Vomitus 
Nige?'  appellatur.  Medici  nonnulli  an  liquor 
ejectus  sanguineus  fuerit  dubitarunt,  sed  scrip¬ 
tor  de  hac  febri  recentissimus,  *  pro  comper¬ 
to  habet,  sanguinem  esse  a  vasis  minimis 
tunicae  ventriculi  villosae  affusum ;  hoc  enim 
organum  versus  morbi  terminationem  vehe¬ 
mentissime  afficitur. 

Haematemesis  existat  etiamsi  nulla  in  fa¬ 
brica  ventriculi  aut  viscerum  perturbatio  ad¬ 
fuerit,  ut  in  Epistaxi,  a  sanguine  per  nares 
posteriores  in  ventriculum  descendente,  qui 
ibi  accumulatus  vel  copia  sua  vomitum  ex¬ 
citat,  dictum  est  hoc  modo  vomitum  sangui- 
nis  insecutum  esse  hirudines  palato  posteriori 
adhaerentes.  Ut  descriptionem  morbi  con¬ 
densiorem  concinnemus,  causas  summatim 
in  modo  generali  insequente  tradamus.  Illi 
qui  corpore  imbecillo,  forma  gracili,  ingenio 
iracundiori  sunt,  ad  vehementes  animi  affec- 


Bancroft,  de  Icterode, 

tus  proni,  praesertim  si  faeminae  fuerint,  ad 
Haematemesim  proclives  sunt.  Juvenes  et 
pleni,  pubertatem  jam  praegressi,  ii  magis 
vita  sedentaria,  victu  lauto  utentes,  quive 
membrum  corporis  aliquod  nuper  amiserunt, 
eidem  obnoxii  sunt.  Saepe  observatur  inter 
homines  prius  haemorrhoides  passos,  vel 
apud  faeminas  quibus  menstrua  suppressa 
vel  abnormia  fuerunt ;  apud  eos  etiam  qui¬ 
bus  viscerum  abdominis  veluti  Lienis,  He¬ 
patis,  Pancreatis,  perturbatio  fabricae  aliqua 
existat,  quibusve  obstructio  aliqua  majorum 
vasorum  abdominis  sanguinem  ferentium 
inducta  fuerit. 

Assignari  quoque  potest  longo  et  continuo 
usui  liquorum  ardentium  vel  vinosorum,  alia» 
rum  materiarum  quae  stimulo  suo  ventricu¬ 
lum  irritant,  artis  denique  artificiis  vitae  ge- 
neribus  quae  corporis  inclinationem  antror» 
sum,  atque  epigastrii  compressionem  requi¬ 
runt. 

DIAGNOSIS. 

Ars  inter  morbos  qui  in  multis  partibus 
sibi  invicem  similes  existunt,  discriminandi. 

atque  indicia  singula  quae  notas  distinguen¬ 
tes  componunt,  indicandi,  praecipuum  forsan 
munus  medici  solertis  constituit ;  morbo  au-^ 
tem  de  quo  agitur  haec  facultas  raro  in  usum 
vocabitur;  adeo  evidentia  et  distincta  sunt 
signa,  ut  vix  aut  ne  vix  quidem  cum  alio 
quovis  morbo  misceri  possit,  haemoptysi  ex¬ 
cepta.  Hoc  vero  morbo  tussis  semper  adest, 
et  sanguis  ejectus  ab  aere  admixto  spumat, 
color  ejus  coccineus  ut  nominatur,  cum  pulsu 
celeri  et  duro  ;  dum  in  Haematemesi  tussis 
non  necessario  adest,  sanguinis  accessus  naur 
sea  praeceditur,  coagulatus  est,  et  rebus 
alienis  quascumque  ventriculus  habuerit,  in¬ 
termixtus,  pulsus  quoque  minus  dure  digi¬ 
tum  ferit ;  dicitur  quoque  sanguinem  magis 
subito  et  copiose  ejici  in  hoc  affectu  quam  in 
haemoptysi,  qua  eadem  sanguinis  copia  ef¬ 
fusa  per  pulmones  hominem  strangularet ;  si 
tamen  utrique  morbi  concurrerent,  limites 
distinctionis  difficilius  delineantur. 

Huematemeseos  curatione. —  Hanc  sub 
duobus  capitibus  considerare  statui,  sci¬ 
licet  lemediis  inter  vomitum  usurpandis ; 

atqne  posteaqiiam  hic  cessaverit  iis  quae  reci¬ 
divam  ejus  praecaveant  ;  atque  de  utrisque 
quo  ordine  adhibeantur,  loquemur. 

Sanguinis  Missio, — Hoc  auxilium  tam  potens 
ie  actionem  vasorum  infirmando,  indicatur  ubi 
plena  corporis  conditio  existit,  ubi  pulsus 
plenus  aut  acceleratus,  atque  signa  praenun- 
cia  bene  definita ;  tum  copia  sanguinis  de¬ 
ducenda  ab  aetate  aegrotantis,  gradu  pleni¬ 
tudinis,  impetus  vehementia,  effectu  reddito, 
atque  iteranda  est  pro  re  nata  ;  haud  saepe 
tamen  haec  iteratio  fit  necessaria,  cum  corpus 
brevi  jactura  infirmetur  ;  atque  quandocun- 
que  celeritas  et  plenitudo  pulsus  imminuti 
fuerunt,  atque  aeger  debilitatem  percipuerit 
aut  animi  defectionem,  tum  omittenda  erit ; 
status  demum  pulsus  monitor  erit  minime 
fallax  quoad  copiam  vel  repetitionem  san¬ 
guinis  mittendi,  una  res  manet  notanda,  ef¬ 
fectus  hujus  commodos  maxime  sub  impetus 
initio  sperandos  esse. 

-Effectus  frigoris  in  haemorrhagiis 
supprimendis  bene  noti,  idem  praesidium  ut 
huic  morbo  quoque  bene  accommodatum,  indi^ 

eant,  atque  in  eo  locum  sanguinis  missioni  pro- 
ximum  fortasse,  occupat.  Aut  extrinsecus  aut 
intrinsecus  adhiberi  potest.  Primo  consilio, 
glaciem  pulverare  et  muriate  vel  sulphatesodae 
permiscere,  atque  vesic4  demum  vel  duos  inter 
pannoslinteos  inclusum  toti  epigastrio  superim¬ 
ponere,  optime  conveniet.  Elaee  applicatio 
nonnihil  forsitan  aegro  molesta  sentietur,  sed 
incommoda  omnia  plene  compensantur  fu¬ 
turis  ejus  beneficiis;  vomitus  enim  plerumque 
post  usum  hujus  decessisse  invenietur.  Fri¬ 
goris  usu  externo  quoque,  ad  aeris  cubiculo 
aegrotantis  calorem  infra  minuendum,  quod 
60  ^  1\  calore  debet,  atque  aeger  praeterea 
toralibus  levissimis  uti  debet ;  accurate  ser¬ 
vans  positum  supinum,  cum  capite  tamen  et 
scapulis  nonnihil  elevatis.  Nulla  exercitatio 
musculorum  permitti  debet,  atque  quies  im¬ 
motissima  imperanda,  tussi  etiam  aut  lo- 
queia  quantum  fieri  potest,  evitatis. 

Exnibitio  frigoris  interna  constat  in  usu  li¬ 
quorum  frigidorum  pro  potu  consueto ;  velu- 
luti  ex  aqua  glaciata  modo  ea  haberi  possit, 
liquor  ex  citro  aurantio  lemonade’’  dictus 


DE  HAEMATEMESI.  iS 

et  similes  sorberi  debent  paulatim  .*  ne  mole 
sua  irritarent  ventriculum  aut  actionem  ejus 
excitarent. 

Astringentia,— 2iVmQ  res  quae  hanc  classem 
medicamentorum  componunt,  in  morbis  san¬ 
guinis  profusionem  haben  tibus  saepissime 
advocantur  ;  atque  nostiA  sententia  haud 
incommodae  apparent ;  cum  directe  ad  ora 
vasorum  patentia  adhiberi  possint,  et  vel 
contrahere  cogant,  vel  coagula  formare  indu- 
eant.  Talium  Materia  Medica  maximum  nu¬ 
merum  subministrat,  a  fossilibus  aut  plantis 
derivatum  :  qualia  sunt  acidum  sulphuricuni, 
tinctura  ferri  muriati,  sulphas  aluminae,  ace- 
tas  plumbi,  pulvis  sulphatis  aluminae  compo¬ 
situs,  kino,  infusum  rosae  Gallicae,  oleum  te¬ 
rebinthinae,  de  quibus  singulatim  agendum  erit. 

Acidum  sulphuricum  dilutum  propinari 
debet  cum  potu  aegri  in  parvis  sed  repeti¬ 
tis  portionibus  permixtum,  quo  modo  vite¬ 
mus  et  incommodum  et  discrimen  ventricu» 
Ium  distendendi,  ideoque  proclivitatem  ad  vo-^ 
initum  augendi. 

Tincturae  ferri  muriatis  dentur  pro  dosi 

quindecim  vel  viginti  quinque  guttae  ex  li« 
quore  vehiculo  quovis  idoneo,  tertia  vel  quar¬ 
ta  quaque  hora.  Pulvis  sulphatis  aluminae 
compositus  efficaciam  haud  mediocrem  ut  me¬ 
dicamentum  astringens  possidet,  atque  portio¬ 
nibus  ^rana  decem  habentibus  ex  infusi  rosae 
Gallicae  uncia  cum  semisse,  tertia  quaque 
hora  sorbeatur. 

Acetas  Plumbi — sumatur  tertia  vel  quar¬ 
ta  quaque  hora  granum  dimidium  singulis  vi¬ 
cibus.  Hoc  medicamentum  noxios  etiam  ve¬ 
nenatos  effectus  inducere  creditur  in  ventri¬ 
culum  acceptum  ;  vires  tamen  ejus  potentis- 
simae  astringentes  attentioni  nostrae  eum 
commendant,  atque  aliquando  morbi  [gravi¬ 
tas  nos  ad  eum  confugere  cogit,  scilicet  il¬ 
lud  Melius  anceps  remedium  experiri  quam 
‘‘  nullum”  animo  contemplati. 

Oleum  volatile  pini  purissimum — fortasse 
nonnullis  ex  remediis  iis  jamjam  recensitis 
praecessisse  debuit,  cum  efficacia  ejus  in  ge¬ 
neribus  quibusdam  haemorrhagiae  supprimen¬ 
dis  nequaquam  debilis  est ;  forsan  parum  pro¬ 
prie  exhibetur  cum  plenitudo  ulla  subsit :  at- 

qui  si  pulsus  imminutus  sit,  vel  sanguinis 
profusio  libera,  ad  hunc  cum  opio  junctum 
utilissime  confugias.  Hoc  consilio,  drachma 
dimidia,  vel  drachma  cum  sex  guttis  tinc¬ 
turae  opii  in  liquore  quovis  idoneo,  ut  infu¬ 
so  rosae  Gallicae,  exhibeatur  quarta  quaque 
hora. 

Opium, — Proxime  periculo  a  sanguinis  jac¬ 
tura  provenienti,  metus  est,  a  nimia  ventri¬ 
culi  mobilitate,  praeviae  nimirum  actionis  se¬ 
quela  ;  huic  quidem  occurrere,  praecipuam 
curationis  partem  constituit,  ad  quam  opium 
utilissimum  reperietur.  Portionibus  minutis, 
cum  sex  aut  octo  guttis  tinctura  muriatis  fer¬ 
ri,  aut  grano  dimidio  cum  pulvere  sulphatis 
aluminae  composito,  praecipiatur. 

Vesicatoria,— Quum  ventriculi  mobilitas 
sola  sit  ex  molestissimis  Haematemeseos  si^- 

o 

nis,  atque  vomitus  sanguineus  nonnihil  dimi¬ 
nutus,  tum  epispastica  regioni  ventriculi  ad¬ 
mota,  hoc  malum,  viribus  suis  antispasmodicis 
fortasse  admovebunt. 

Furgantia  et  Enemata, — Regularis  alvi  de- 

c 

jectio  prorsus  necessaria  est  ad  sanitatem 
oiTini  tempore,  nec  minus  in  morbis  ex  quibus 
multi  ut  removeantur  exigunt  frequentem 
magis  canalis  intestinalis  evacuationem  ;  lioc 
quoque  in  haematemesi  stare  potest,  in  quo 
intestina  laxa  servanda  sunt ;  haud  minus  ut 
sanguis  removeatur  qui  ad  intestina  deduxerit, 
quique  ibi  remanens  fieret  putridus  et  corpori 
noxius,  duida  ad  superdcies  interiores  ciens, 
adeoque  ventriculi  superdciem  sublevans. 
Hinc  ea  purgantia  indicantur  quorum  actio 
praecipua  in  laxioribus  intestinis  exercetur ; 
qualia  sunt  scammonia,  vel  aloe  cum  submuri- 
ate  hydrargyri  juncta  ;  pilulae  forma  est  prae- 
stantior  cum  et  ventriculo  pugnare  minus  apta 
sit,  quam  cum  medicamenta  majoris  volumi¬ 
nis  exhibentur.  Earum  actio  multum  ad¬ 
juvetur  enematis  laxantibus  exhibitis  ;  atque 
si  nausea  et  mobilitas  ventriculi  impense  ur¬ 
geant,  tum  his  ultimis  solis  uti  cogamur. 
Elunc  ad  usum  forma  bene  accommodata  est 

enema  domesticum  Valetudinarii  Edinensis, 

♦ 

cui  quatuor  vel  sex  drachmae  Tincturae  Aloes 
Socotorinae  adjiciatur. 

Stimulantia. — Cum  morbus  aliquod  tempus 
duraverit,  atque  aegri  vires  multum  extenuatae 
sunt,  pulsusque  fiat  parvus  ac  celer,  vis  vitae 
sustentanda  est;  atque  corpus  universum  robo¬ 
randum  contra  talem  virium  suorum  jacturam 
per  remedia  idonea.  Quum  ad  hoc  ventum  est, 
usus  vini  et  opii  in  dosibus  refractis  plene  nec 
dubie  indicatur,  uncia  dimidia  vel  uncia  cum 
saccharo  et  aqua  calida  admixta  sub  forma 
«  Negus’’  dicta,  cum  sex  vel  octo  guttis 
Tincturae  Opii  hora  quaque  secunda  praeberi 
potest.  Ut  vires  naturae  jam  languentes  ex¬ 
citentur,  sinapismi  pedibus  applicentur;  utilia 
aliis  remediis  reperientur  auxilia,  ut  ipse  testa¬ 
tus  sum. 

In  graviditate, — Si  Haematemesis  in  gravi¬ 
ditate  (forma  morbi  periculosissima)  occurrat, 
partum  accelerari  praeciperem  quam  primum, 
membranis  foetus  praematurae  lacerandis. 

Diaeta, — Sub  gravi  hujus  morbi  impetu 
continuato,  haud  sperandum  est  appetitum 
cibi  vel  concoctionem  unquam  accedere  posse 
ad  statum  naturaiem  ;  parum  cibi  omnino  as¬ 
sumi  potest,  atque  is  solummodo  qui  debili  et 

irritabili  conditioni  organi  affecti  apto  accom¬ 
modetur.  Hinc  illa  victus  genera  manifeste 
indicantur,  quae  facillime  ventriculo  retinen¬ 
tur,  illa  mitissima  esse  natura  oportet,  necnon 
nutrientissima,  qualia  sunt  decocta  farinacea, 
sorbitiones  ex  Sago,  Tapioca  et  Arrow  Root. 
Si  haec  caute  et  parce  exhibeantur,  tum  de¬ 
coctum  leve  quoddam  ex  carnibus  praebere 
uudeamus  ;  ex  his  jus  pulli  gallinacei  nullis 
quae  adhibere  possumus,  inferius  est. 

Remediis  inter  ipsum  accessum  usurpan¬ 
dis,  jam  rite  perpensis,  paucula  tantum  de 
recidiva  praevenienda,  atque  de  causis  exci¬ 
tantibus  mitigandis  vel  tollendis  subnectere 
animus  est.  Medico  minime  satis  est  super- 
esse  vel  amovisse  impetum  hujus  morbi: 
praevenire  potius  se  accingat,  atque  omne 
ejus  consilium  dirigi  debet  ad  has  causas 
quae  induxerint  tollendas,  atque  ad  proclivi¬ 
tatem  quam  induerit  ex  intervallis  redeundi, 
totamve  corporis  constitutionem  afficiendi ; 
haec  quidem  consilia  implenda  sunt  proclivi¬ 
tatem  ad  plenitudinem  occurrendo,  sanirui- 
nem  repetitis  ac  parvis  portionibus  mittendo. 

victu  parciore,  praecipue  ex  frugibus  quales 
luinus  proni  in  acorem  feruntur,  exercita¬ 
tione  modica,  atque  fortasse  fonticulorum 
usu,  alvi  denique  statu  regulari,  (acrioribus 
tamen  omnibus  purgantibus  evitatis)  atque 
omni  cibo  aut  medicamento  quae  ventricu¬ 
lum  irritarent,  abstinendo. 

Haemorrhagia  multum  extenuatis,  qui- 
busve  corporis  constitutio  natura  debilis,  non 
necessarium  erit  abstinentiam  tam  rigidam 
observare ;  victus  opsoniis  levibus  animali¬ 
bus  et  vegetabilibus  constare  liceat ;  usus 
vini  modicus^  cinclionae  administratio  vel  " 
ferri,  in  iis  formis  quae  ventriculo  melius  con¬ 
veniunt,  vel  aquae  medicinales  sulphureae. 

Si  hepatis,  lienis  vel  pancreatis  augmentum 
existerit,  auxilia  huic  amovendo  commodissi¬ 
ma  administranda  sunt ;  dum  enim  perstet, 
vanum  esset  credere  aegrum  posse  tutum 
ex  vomitus  reditu  dari,  atque  menstruis  vel 
liaemorrhoidibus  suppressis  idem  ob  oculos 
servandum  est.  Illorum  reditus  quam  ma¬ 
xime  regularis  servandi  sunt :  atque  lioc 
magis  speciosum  apparet  auxilium  quam  in 

abdominis  obstructionibus,  experientia  qui- 
d^n  nos  in  Haematemesi  his  causis  super¬ 
veniente  minus  de  aegro  in  bona  valetudine 
statuendo  sperare,  quam  quibusvis  aliis  causis 
supra  recensitis,  edocuit,  • 

Brevem  hanc  Haematemeseos  historiam 
ad  umbilicum  jam  deduxi,  et  quamvis  ortus 
non  praebuerit  multae  inter  medicos  contro¬ 
versiae,  quoad  naturam  et  curandi  rationem  ; 
quod  tamen  satis  momenti  in  se  habeat  ut 
optimo  jure  summam  eortim  attentionem 
sibi  vindicet,  ab  his  illustrissimi  Frederici 
Hoffmanni  dictis  plane  apparebit,  “  Pericu¬ 
lum,  quod  morbus  inducit  non  in  omnibus 
idem,  id  vero  certum  vix  ullam  haemorrha¬ 
giam  hoc  esse  periculosiorem. 


FINIS. 


Edinbukgx  ; 

Excudebat  C.  Stewart. 


